દરેક શહેરમાં વાહનોમાં સતત વધારો થતો જઈ રહ્યો છે, જેને લઈ રાજ્ય સહિત દેશભરમાં ટ્રાફિક અને અકસ્માતની ઘટનાઓ ખુબ વધી રહી છે. રોજે રોજ કેટલાએ લોકો રોડ અકસ્માતમાં મોતને ભેટી રહ્યા છે. સરકાર દ્વારા પણ રોડ અકસ્માતને લઈ ઝડપની મજા, મોતની સજા જેવા સ્લોગન લગાવવામાં આવે છે. પરંતુ, લોકોની બેદરકારી અને રોડ રસ્તા ખરાબ હોવાના કારણે અકસ્માતનો ભોગ લોકો બનતા હોય છે. વાહન ચલાવવામાં થોડી અસાવધાની મોતને આમંત્રણ આપી દે છે. આવી જ રીતે દિવાળીના તહેવારના દિવસે અકસ્માતની રાજ્યમાં ચાર ઘટના સામે આવી છે. જેમાં પાંચ લોકોના મોત થયા છે, જ્યારે સાત લોકો ઈજાગ્રસ્ત થયાના સમાચાર મળી રહ્યા છે.